

**Καλλιθέα, 27/03/2025**

**ΕΛΛΗΝΙΚΗ ΔΗΜΟΚΡΑΤΙΑ                                                            Αρ. Πρωτ. : 17171**

**ΠΕΡΙΦΕΡΕΙΑ ΑΤΤΙΚΗΣ**

**ΔΗΜΟΣ ΚΑΛΛΙΘΕΑΣ**

**ΔΙΕΥΘΥΝΣΗ : ΚΟΙΝΩΝΙΚΗΣ ΠΟΛΙΤΙΚΗΣ**

**ΤΜΗΜ : ΥΓΕΙΑΣ & ΚΟΙΝΩΝΙΚΗΣ ΠΡΟΣΤΑΣΙΑΣ**

**Δ/ΝΣΗ       : Ανδρομάχης 100, Τ.Κ. : 176 72   Π Ρ Ο Σ**

**ΠΛΗΡΟΦΟΡΙΕΣ : Γ.Τσώνου               Τον Πρόεδρο Δημοτικού Συμβουλίου**

 **ΤΗΛΕΦΩΝΟ : 210-9532717**

**E-MAIL :** **g.tsonou@kallithea.gr**

**ΘΕΜΑ:** **«Έγκριση  κατάστασης απόρων κατοίκων του Δήμου μας, δικαιούχων   του προγράμματος «Καταβολή οικονομικού βοηθήματος οικονομικά ευάλωτων κατοίκων Δήμου Καλλιθέας για τις γιορτές Πάσχα 2025» και χορήγηση του ποσού 148.950,00€ χρηματικού βοηθήματος.**

Σας παρακαλούμε, κατά την προσεχή συνεδρίαση του Δημοτικού Συμβουλίου , όπως συμπεριλάβετε και το θέμα που αφορά στην έγκριση  κατάστασης απόρων κατοίκων του Δήμου μας, δικαιούχων   του προγράμματος «Καταβολή οικονομικού βοηθήματος οικονομικά ευάλωτων κατοίκων Δήμου Καλλιθέας για τις γιορτές Πάσχα 2025» και χορήγηση του ποσού **148.950,00€** χρηματικού βοηθήματος.

Η υπηρεσία μας,

Έχοντας υπόψη :

Α. Τις διατάξεις των άρθρων 72 παρ. 4 & 75 του ν. 3852/2010 (ΦΕΚ 87/7-6-2010) όπως έχουν τροποποιηθεί και ισχύουν

**Β.** Του άρθρου **75 παρ. ε περίπτωση 3 του ν. 3463/2006** που προβλέπει [….*Η μέριμνα για τη στήριξη αστέγων και οικονομικά αδύνατων δημοτών, με την παραχώρηση δημοτικών και κοινοτικών οικοπέδων σε αυτούς ή με την παροχή χρηματικών βοηθημάτων, ειδών διαβίωσης και περίθαλψης σε κατοίκους που αντιμετωπίζουν σοβαρά προβλήματα διαβίωσης κατά τις προβλέψεις αυτού του Κώδικα].*

**Γ.** του άρθρου **202 παρ. 2 του Ν. 3463/2006**, όπως τροποποιήθηκε με το αρ. 58 του ν. 4795/2021 και ισχύει:

*«Επιχορηγήσεις και βοηθήματα*

*1 Α. με απόφαση του Δημοτικού Συμβουλίου είναι δυνατή η παροχή χρηματικών επιχορηγήσεων:*

1. *Σε νομικά πρόσωπα δημοσίου δικαίου, περιλαμβανομένων των εκκλησιαστικών, καθώς και σε πολιτιστικούς και αθλητικούς συλλόγους και αστικές εταιρίες μη κερδοσκοπικού χαρακτήρα που αναπτύσσουν πολιτιστικού και αθλητικού χαρακτήρα δραστηριότητες και που έχουν την έδρα τους εντός των διοικητικών ορίων του Δήμου,*
2. *……………….*

*Β. Η παροχή χρηματικών επιχορηγήσεων επιτρέπεται μόνον εφόσον έχει εγγραφεί σχετική πίστωση στον οικείο προϋπολογισμό για τον σκοπό αυτόν. Το συνολικό ποσό επιχορηγήσεων δεν μπορεί να υπερβαίνει το ένε και μισό εκατοστό (1,5%) των τακτικών εσόδων του Δήμου.*

2. *Σε εξαιρετικές περιπτώσεις, καθώς και για την αντιμετώπιση έκτακτης και σοβαρής ανάγκης επιτρέπεται να χορηγούνται στους οικονομικά αδύνατους κατοίκους, τους τρίτεκνους και πολύτεκνους είδη διαβίωσης ή περίθαλψης, κυρίως ιατροφαρμακευτικής και νοσοκομειακής, με απόφαση του δημοτικού συμβουλίου. Με τους ίδιους όρους επιτρέπεται να χορηγούνται χρηματικά βοηθήματα.*

 *Τα βοηθήματα αυτά είναι αφορολόγητα, δεν υπόκεινται σε οποιαδήποτε κράτηση, δεν κατάσχονται ούτε συμψηφίζονται με ήδη βεβαιωμένα χρέη προς Δημόσιο, ασφαλιστικά ταμεία, Ο.Τ.Α. και νομικά πρόσωπα αυτών ή πιστωτικά ιδρύματα και δεν υπολογίζονται στα εισοδηματικά όρια για την καταβολή οποιασδήποτε άλλης παροχής κοινωνικού ή προνοιακού χαρακτήρα.*»

Δ. Του άρθρου 203 παρ. 1 του Ν. 4555/19-07-2018.

Ε. Τις διατάξεις της παρ. 2β του άρθρου 37 του ν. 3801/2009 (ΦΕΚ 163/2009) όπως τροποποιήθηκε με τις διατάξεις της παρ. 3 του άρθρου 18 του ν. 3870/10 (ΦΕΚ 138/2010) και το ΦΕΚ/Β΄/ 908/2016, που προβλέπει **[…***Στην περίπτωση β' της παραγράφου 2 του άρθρου 37 του ν. 3801/2009 (ΦΕΚ 163 Α'), όπου αναφέρονται «άποροι δημότες» νοούνται «άποροι κάτοικοι]* καθώς και τις διατάξεις τις παρ. 2α του ίδιου άρθρου όπως τροποποιήθηκε από το αρ. 181 παρ. 1 του ν. 4820/2021.

**ΣΤ**. Τις αποφάσεις του Ελεγκτικού Συνεδρίου , Τμήμα VII, Πράξη, 180/2008 και Πράξη 247/2008 όπου προκύπτει διευρυμένη ερμηνεία της έννοιας «εξαιρετική περίπτωση» του αρ. 202 παρ. 2 του ν. 3463/2006.Συγκεκριμένα στην Πράξη 247/2008 αναφέρεται [….*Για την πληρωμή των ανωτέρω δαπανών, εκδόθηκαν τα κρινόμενα χρηματικά εντάλματα ποσού …. και ….. ευρώ, αντίστοιχα. Με τα δεδομένα αυτά και σύμφωνα με όσα έγιναν δεκτά στην προηγούμενη σκέψη το Τμήμα κρίνει ότι ενόψει των ιδιαίτερων
θρησκευτικών και κοινωνικών παραδόσεων και των αντίστοιχων εορταστικών εθίμων, που σχετίζονται με
την εορτή του Πάσχα, συντρέχει καταρχήν εξαιρετική περίσταση που δικαιολογεί εν προκειμένω την χορήγηση των ανωτέρω ειδών σε οικονομικά αδύνατους κατοίκους, οι ανάγκες των οποίων τις ημέρες αυτές αποκλίνουν προδήλως από τις συνήθεις ανάγκες της καθημερινότητάς τους,*

**Ζ**. Το γεγονός ότι τα οικονομικά κριτήρια επιλογής ωφελούμενων στηρίζονται σε έγκριτα στοιχεία της ΕΛΣΤΑΤ και του Παρατηρητηρίου Οικονομικών και Κοινωνικών Εξελίξεων του ΙΝΕ περί ορίων (ακραίας) φτώχειας.

**Η.** Το γεγονός ότι οι Κοινωνικές Υπηρεσίες του Δήμου Καλλιθέας διαπιστώνουν την ετήσια αύξηση των ατόμων που πλήττονται από την κοινωνικοοικονομική κρίση.

**Θ.** Την με αρ. **327/2024 (ΑΔΑ: Ψ1ΣΟΩΕΚ-Α0Ω)** απόφαση Δ.Σ. Καλλιθέας περί έγκρισης προϋπολογισμού και με την υπ’ αριθ **3029/17.01.2025 (ΑΔΑ: 9ΘΨΕΩΕΚ-Ρ3Β)** απόφαση του Συντονιστή Αποκεντρωμένης Διοίκησης Αττικής περί επικύρωσης αυτού.

**Ι**. Το γεγονός ότι τα οικονομικά κριτήρια επιλογής ωφελούμενων στηρίζονται σε έγκριτα στοιχεία της ΕΛΣΤΑΤ και του Παρατηρητηρίου Οικονομικών και Κοινωνικών Εξελίξεων του ΙΝΕ περί ορίων (ακραίας) φτώχειας.

**Κ.** Το γεγονός ότι οι Κοινωνικές Υπηρεσίες του Δήμου Καλλιθέας διαπιστώνουν την ετήσια αύξηση των ατόμων που πλήττονται από την κοινωνικοοικονομική κρίση.

**Λ.** Την με αρ. **44/2025 (ΑΔΑ: 6ΜΞΕΩΕΚ-ΕΚΜ)** Απόφαση Δημοτικού Συμβουλίου περί έγκρισης διαδικασίας, κριτηρίων και δικαιολογητικών καταβολής οικονομικού βοηθήματος οικονομικά ευάλωτων κατοίκων Δήμου Καλλιθέας περιόδου **Πάσχα 2025**.

**Μ.** Την με αρ. **102/2025 (ΑΔΑ: ΨΚ7ΜΩΕΚ-ΜΔ8)** Απόφαση Δημοτικής Επιτροπής για τη σύνταξη  κατάστασης απόρων κατοίκων του Δήμου μας, δικαιούχων   του προγράμματος. «Καταβολή οικονομικού βοηθήματος οικονομικά ευάλωτων κατοίκων Δήμου Καλλιθέας για τις γιορτές **Πάσχα 2025».**

**Ν.** Το γεγονός ότι για την μη επιβάρυνση των κατοίκων η διαδικασία αιτήσεων πολιτών και αξιολόγησης αυτών γίνεται **άπαξ ετησίως**.

**Ξ**.Την με αρ. **168/2025 (ΑΔΑ: 9Ρ0ΟΩΕΚ-Ν2Ζ)** Απόφαση Δημοτικής Επιτροπής περί έγκρισης έκδοσης χρηματικού εντάλματος προπληρωμής και ορισμό υπόλογου για καταβολή οικονομικού βοηθήματος οικονομικά ευάλωτων κατοίκων Δήμου Καλλιθέας περιόδου **Πάσχα 2025**, με χρηματικό ένταλμα προπληρωμής».

**Ο. Την ΑΑΥ 909 14/03/2025** **(ΑΑΥ:Ψ27ΟΩΕΚ-35Ψ)** σχετικά με την έγκριση δαπάνης, την δέσμευση και τη διάθεση πίστωσης ύψους **€ ΕΚΑΤΟΝ ΣΑΡΑΝΤΑ ΟΚΤΩ ΧΙΛΙΑΔΕΣ ΕΝΝΙΑΚΟΣΙΑ ΠΕΝΗΝΤΑ ΕΥΡΩ ( 148.950,00 )** , για την πληρωμή δαπάνης σε βάρος της πίστωσης του προϋπολογισμού εξόδων του ΔΗΜΟΥ ΚΑΛΛΙΘΕΑΣ με Κ.Α.Ε. **00.6733.0006** οικ. έτους **2025** για την **ΔΑΠΑΝΗ ΚΑΤΑΒΟΛΗΣ ΟΙΚΟΝΟΜΙΚΟΥ ΒΟΗΘΗΜΑΤΟΣ ΣΕ ΟΙΚΟΝΟΜΙΚΑ ΕΥΑΛΩΤΟΥΣ ΚΑΤΟΙΚΟΥΣ ΤΟΥ ΔΗΜΟΥ ΠΕΡΙΟΔΟΥ ΠΑΣΧΑ 2025, ΚΑΤΟΠΙΝ ΤΗΣ ΜΕ ΑΡΙΘ. 44/2025 ΑΠΟΦΑΣΗΣ ΔΗΜΟΤΙΚΟΥ ΣΥΜΒΟΥΛΙΟΥ ΚΑΙ ΑΡΙΘ. 102/2025 (ΑΔΑ: ΨΚ7ΜΩΕΚ-ΜΔ8) ΑΠΟΦΑΣΗΣ ΔΗΜΟΤΙΚΗΣ ΕΠΙΤΡΟΠΗΣ, ΜΕ ΧΡΗΜΑΤΙΚΟ ΕΝΤΑΛΜΑ ΠΡΟΠΛΗΡΩΜΗΣ**.

Από την παράθεση των παραπάνω διατάξεων προκύπτει ότι  δύναται ο Δήμος, περιοδικά (π.χ. τις περιόδους Χριστουγέννων και Πάσχα) να ενισχύει με οικονομικό βοήθημα τις ευπαθείς ομάδες των κατοίκων τους ιδιαίτερα ενόψει των ιδιαίτερων εορταστικών εθίμων και παραδόσεων που αποτελούν εξαιρετική περίσταση που αποκλίνει από τις συνήθεις ανάγκες της καθημερινότητας και ότι είναι αναγκαία η σύσταση καταλόγου οικονομικά ευάλωτων κατοίκων από τη Δημοτική Επιτροπή, κατόπιν καταγραφής από την αρμόδια υπηρεσία των δικαιούχων χρηματικού βοηθήματος λόγω Χριστουγέννων, ύστερα από τον έλεγχο και έρευνα των προϋποθέσεων σχετικά με την κοινωνικο-οικονομική τους κατάσταση με την διαπιστώθηκε η ανάγκη οικονομικής ενίσχυσή τους .

Τα χρηματικά βοηθήματα θα πιστωθούν στον προσωπικό τραπεζικό λογαριασμό των δικαιούχων.

Παραθέτουμε στοιχεία των απόρων κατοίκων, τα οποία προέκυψαν μετά τον έλεγχο των δικαιολογητικών τους, που αποδεικνύουν την οικονομική αδυναμία των αιτούντων. Βεβαιώνουμε ότι τα πλήρη/στοιχεία και δικαιολογητικά των αιτήσεων φυλάσσονται στο Τμήμα Υγείας & Κοιν. Προστασίας, διαθέσιμα για έλεγχο οποτεδήποτε ζητηθεί από το ΕΛ.ΣΥΝ.

Η υπηρεσία διατηρεί το δικαίωμα αντικατάστασης ατόμων, στη συσταθείσα κατάσταση από τη Δημοτική Επιτροπή, σε περίπτωση θανάτου, μετοίκησης ή άλλου στοιχείου που θα πληροφορηθεί η υπηρεσία περί αλλαγών οικονομικών συνθηκών δικαιούχου, κ.α..

Κατόπιν των παραπάνω παρακαλούμε για τη έγκριση  κατάστασης απόρων κατοίκων του Δήμου μας, δικαιούχων   του προγράμματος «Καταβολή οικονομικού βοηθήματος οικονομικά ευάλωτων κατοίκων Δήμου Καλλιθέας για τις γιορτές **Πάσχα 2025**» και χορήγηση του **148.950,00€** ποσού χρηματικού βοηθήματος από τη συνημμένη κατάσταση.

**Η δαπάνη θα βαρύνει τον κωδικό 00.6733.0006 με τίτλο «Καταβολή οικονομικού βοηθήματος σε οικονομικά ευάλωτους κατοίκους του Δήμου Καλλιθέας, περιόδου Πάσχα 2025» πίστωση ύψους 148.950,00 € του προϋπολογισμού οικονομικού έτους 2025** »

ΕΠ/ΝΑ:                                                 **Ο ΑΝΤΙΔΗΜΑΡΧΟΣ ΚΟΙΝΩΝΙΚΗΣ ΠΟΛΙΤΙΚΗΣ**

Ψευδωνυμοποιημένος

Κατάλογος δικαιούχων

**Εσωτερική Διανομή                                               ΝΙΚΟΛΑΟΣ ΓΙΑΤΡΑΣ**

Γραφείο Δημάρχου

Γραφείο Αντιδημάρχου (κου Γιατρά)

Γραφείο Γ. Γραμματέα

Γραφείο Γεν. Δ/ντριας

Τμ. Προϋπολογισμού και Εκκαθάρισης Δαπανών.

Τμ. Ταμείου

Δ/νση Ο.υ.

Δ/νση Κοινωνικής Πολιτικής

Τμ. Υγείας & Κοινωνικής Προστασίας